ഫെയ്സ്ബുക്കിന് കീഴിലുള്ള സാമൂഹിക മാധ്യമങ്ങളുടെ പ്രവര്ത്തനം പുനരാരംഭിച്ചു മണിക്കൂറുകളോളം തടസ്സപ്പെട്ടതിന് ശേഷം ഫെയ്സ്ബുക്കിന് കീഴിലുള്ള സാമൂഹിക മാധ്യമങ്ങളുടെ പ്രവര്ത്തനം പുനരാരംഭിച്ചു. ഫെയ്സ്ബുക്ക്, വാട്സാപ്പ്, ഇന്സ്റ്റഗ്രാം എന്നിവയുടെ സേവനം വീണ്ടും ലഭിച്ചു തുടങ്ങി. ഞങ്ങള് വീണ്ടും ഓണ്ലൈനില് വരുന്നു! നിങ്ങളുടെ ക്ഷമയ്ക്ക് നിങ്ങള്ക്കെല്ലാവര്ക്കും നന്ദി, മുടക്കം ബാധിച്ച എല്ലാവരോടും ഞങ്ങള് ആത്മാര്ത്ഥമായി ക്ഷമ ചോദിക്കുന്നു, ഫെയ്സ്ബുക്ക് ട്വീറ്റ് ചെയ്തു. തിങ്കളാഴ്ച രാത്രി ഒമ്ബത് മണിയോടെയാണ് ഇന്ത്യയില് ഫെയ്സ്ബുക്കിന്റെയും സഹോദര സ്ഥാപനങ്ങളായ വാട്സ് ആപ്പ്, ഇന്സ്റ്റഗ്രാം എന്നിവയുടെയും പ്രവര്ത്തനം നിലച്ചത്. ഫെയ്സ്ബുക്ക് ആപ്പ് ആക്സസ് ചെയ്യുന്നതില് ചില ആളുകള്ക്ക് ബുദ്ധിമുട്ടുണ്ടെന്ന് മനസിലാക്കുന്നു. കഴിയുന്നത്ര വേഗത്തില് കാര്യങ്ങള് സാധാരണ നിലയിലാക്കാന് ഞങ്ങള് പ്രവര്ത്തിക്കുകയാണ് , അസൗകര്യമുണ്ടായതില് ക്ഷമ ചോദിക്കുന്നു, എന്ന് ഫെയ്സ്ബുക്ക് ട്വീറ്റ് ചെയ്തിരുന്നു. ഏഴ് മണിക്കൂറോളമാണ് ഫെയ്സ്ബുക്കിന് കീഴിലുള്ള സാമൂഹിക മാധ്യമങ്ങളുടെ പ്രവര്ത്തനം നിശ്ചലമായത്. ലോകത്തിന്റെ പല ഭാഗങ്ങളിലും ഫെയ്സ്ബുക്കിന്റെയും ഇന്സ്റ്റാഗ്രാമിന്റെയും വാട്സ്അപ്പിന്റെയും സേവനം നിലച്ചിരുന്നു. എന്നാല് എന്താണ് തടസ്സത്തിന് കാരണമെന്ന് ഫെയ്സ്ബുക്ക് ഔദ്യോഗികമായി വിശദീകരിച്ചിട്ടില്ല. ലാഭം ഉണ്ടാക്കാനായി വിദ്വേഷ പ്രസംഗങ്ങളും തെറ്റായ വിവരങ്ങളും ഫെയ്സ്ബുക്കും ഉപകമ്ബനികളും പ്രചരിപ്പിക്കുന്ന എന്ന ഒരാളുടെ വെളിപ്പെടുത്തലിന് ശേഷമാണ് പ്രവര്ത്തനം നിലച്ചത് എന്ന് പറയപ്പെടുന്നു. വെളിപ്പെടുത്തലിന് ശേഷം പല ഉപഭോക്താക്കളും ഫെയ്സ്ബുക്ക് അക്കൗണ്ടുകള് ഉപേക്ഷിച്ചിരുന്നു. ഫെയ്സ്ബുക്കിന്റെ ഓഹരി വിലയില് അഞ്ച് ശതമാനം ഇടിവും നേരിട്ടു.